جمهور باشقانی رجب طیب اردوغان، آمریکا ایله باش وئرن ویزا بحرانی‌نین اوزونتو وئریجی اولدوغونو سؤیله‌دی.
رسمی گؤروشمه‌لر اوچون اوکراینایا گئدن اردوغان، جمهور باشقانی پترو پوروشئنکو ایله اورتاق مطبوعات کنفرانسی کئچیردی.
پرزیدنت اردوغان، تورکیه ایله آمریکا آراسیندا ویزا ایشلملری‌نین آسقییا سالینماسینا دایر،
"بو قرار هر شئی‌دن اؤنجه چوخ چوخ اوزونتو وئریجی. یعنی آنکارادا (آمریکالی) ائلچینین بئله بیر قراری آلا‌راق حیاتا گئچیرمه‌سی اوزونتو وئریجی. خاریجی ایشلر باخانلیغیمیز یئتکیلی‌لری بونو دویدوق‌لاری آندا لازیم اولان گیریشیملری گؤسترمک یولو ایله مخاطب‌لرینی آرامیش‌لار" دئیه دانیشدی.
اردوغان بئله داوام ائتدی:
"تورکیه بیر حقوق دؤولتی‌دیر. هر شئی‌دن اؤنجه بیز بیر قبیله دئییلیک، بیر قبیله دؤولتی ده دئییلیک. اونلارین آچیقلادیغی متن نه ایسه متقابلیت اساسینا دایالی اولا‌راق، اونا گؤره، او متنین قارشی متنینی عینیله بیزیم ده آمریکادا ائلچیمیز آنیندا آچیقلادی. پروسه بوندان عبارت‌دیر".
